කලුපහන හන්දියෙන් හැරී කි.මී. 4 ක් ගිය විට බඹරකන්ද දිය ඇල්ලත් එම මාර්ගෙය්ම තවත් කි.මී. 18 ක් පුරාවට ගිරි දුර්ග මැදින් යක්ෂයාගේ පඩිපෙළ හා උඩවේරිය හරහා ගමන්කොට ඔහිය සිට හෝර්ටන් තැන්නට යන මාර්ගයට ළඟා විය හැක. අනෙක් පසින් පා ගමනකින් උඩවේරිය වතුයාය හරහා ඉදල්ගස්හින්න ග්‍රාමයට ළඟා විය හැක. මීට අමතරව කලුපහන හන්දියේ සිට කිලෝමීටරයකට ආසන්න දුරක් ගිය විට හමුවන ප්‍රථම මංසන්ධියෙන් දකුණට හරවා ගිය විට ගලපිටියාය වතුයායත් ඒ ඔස්සේ දිරියට යන විට ලෝකාන්ත නිවාඩු නිකේතනය සහ හල්දුම්මුල්ල ආසන්නයට ළඟා විය හැක. කලුපහන සිට බඹරකන්දට යන විට හමුවන එකම පාලම යටින් යන්නේ අද දවසේ අපේ ගමනේ කතානායකයාය. එම ඔය නම් නාරංගොල්ල ඔයයි. හඬ නඟමින් පෙන පිඩු නගමින් ගල් පර උඩින් පැන නැගී ගලා යන නාරංගල්ල ඔය වැසි කාලයම ඉතා ප්‍රචණ්ඩ ලෙස ගලා යන්නේ පළාතම දෙවනක් කරන ශබ්දයකින් සහ කායික බිය උපදවන සුලු රළු පෙනුමකිනි.
කලුපහන හන්දියෙන් හැරී කි.මී.4ක් ගිය විට හමුවන්නේ කුමන දිය ඇල්ලද?
බඹරකන්ද